Lande van die Verenigde Koninkryk

Die Verenigde Koninkryk bestaan uit die vier lande (in Engels countires genoem) Engeland, Skotland, Wallis en Noord-Ierland. UK Cabinet Office: Devolution Glossary (13 Januarie 2012): "United Kingdom: Term used most frequently for the United Kingdom of Great Britain and Northern Ireland, the modern sovereign state comprising England, Scotland, Wales and Northern Ireland."  

Binne die Verenigde Koninkryk – 'n unitêre soewereine staat – het Noord-Ierland, Skotland en Wallis deur die proses van devolusie (die afwenteling van politieke besluitnemingsbevoegdheid) 'n mate aan selfregering verwerf. Devolusie word gedefinieer as 'n regeringstelsel waarin sekere politieke besluite, waardeur die bevolkings van die betrokke lande of nasies regstreeks geraak word, op plaaslike vlak geneem kan word.  Alhoewel die Britse Parlement in Westminster steeds die bevoegdheid het om wette oor enige saak in die hele Verenigde Koninkryk af te kondig, het dit nogtans sedert 1998 deur middel van wetgewing sekere bevoegdhede aan die Skotse Parlement (Scottish Parliament), die Walliese Vergadering (Welsh Assembly, Senedd) en die Noord-Ierse Vergadering (Northern Ireland Assembly) oorgedra.

Devolusie in Noord-Ierland val nie uitsluitlik binne die bevoegdheid van die Britse Parlement en regering nie, maar berus op die samewerking tussen die Noord-Ierse Vergadering en die Regering van Ierland (die sogenaamde Noord/Suid-Ministerraad of North/South Ministerial Council), terwyl die Britse regering ten opsigte van sake, wat nie aan die Noord-Ierse Vergadering of regering oorgedra is nie, onderhandelinge met die Ierse regering in Dublin voer (die sogenaamde Brits-Ierse Interregeringskonferensie) om ooreenkomste te bereik.

Engeland, wat die oorgrote meerderheid van die bevolking van die Verenigde Koninkryk en die grootste deel van sy oppervlakte verteenwoordig, val tans nog regstreeks onder die gesag van die Britse Parlement te Londen.

Die hele eiland Ierland was, van 1801 af volgens die Uniewette of Acts of Union tot 1921, 'n land binne die Verenigde Koninkryk. Die eiland is in 1921 in twee afsonderlike jurisdiksies opgesplits: Suid- en Noord-Ierland. Suid-Ierland het die Verenigde Koninkryk volgens die Wet oor die Grondwet van die Ierse Vrystaat (Irish Free State Constitution Act) in 1922 verlaat.

 Naam Vlag Wapen Oppervlakte(km²) Bevolking(2016-skatting) Hoofstad Ampteliketale Afgewenteldewetgewer Regstelsel Engeland border|48px border|48px 130 395 55,3 miljoen Londen Engels Geen Engelse reg Skotland border|48px border|48px 78 772 5,4 miljoen Edinburg Engels, Skots-Gaelies, Skots Ja Skotse reg Wallis border|48px border|48px 20 779 3,1 miljoen Cardiff Engels, Wallies Ja Kontemporêre Walliese Reg Noord-Ierland border|48px border|48px 13 843 1,86 miljoen Belfast Engels; Iers-Gaelies en Ulster-Skots tans as streekstale erken Ja Noord-Ierse reg Verenigde Koninkryk border|48px border|48px 243 789 65,6 miljoen Londen Engels

 Voormalige Lande 
 Naam Vlag Wapen Oppervlakte(km²) Bevolking(2010-skatting) Hoofstad Ampteliketale Tot Ierland border|48px border|48px 84 421 8 miljoen (1850) Dublin Engels, Iers-Gaelies 6 Desember 1922

 Verwysings 

 Bronnelys 





 Eksterne skakels